ස්වීඩනයෙහි අග්‍රාමාත්‍යවරයා
අග්‍රාමාත්‍යය යනු ස්වීඩනයෙහි රජයෙහි ප්‍රධානියා වෙයි. 1876 වසරෙහිදී අග්‍රාමාත්‍යය තනතුර ස්ථාපනය කිරීමට පෙර, එහි රාජ්‍ය නායකයාවූ  රජ වෙතින් පරිබාහිරව රජයෙහි නායකයෙක් ස්වීඩනය සතු නොවූ අතර රජතුමා වෙත විධායක අධිකාරිය පැවරිණි. 1866 වසරෙහිදි ශතවර්ෂ ගණනක් පැරණි රික්ස්ඩා ඔෆ් දි එස්ටේට්ස් වෙනුවෙන් සංස්ථාපිත නව ද්වීමණ්ඩල රික්ස්ඩා නිර්මාතෘ  ලුවී යෑර්හඩ ඩො යෑර්, 1876 වසරෙහිදී පළමු නිල දරන්නා විය.

පාර්ලිමේන්තු ක්‍රමයන්හි බොහෝ අග්‍රාමාත්‍යවරුන්ට වෙනස් වශයෙන් ස්වීඩනයෙහි අග්‍රාමාත්‍යවරයා නීති ප්‍රකාර සහ තත්වාකාර ප්‍රධාන විධායකයා වෙයි. මෙය මෙසේ වන්නේ  රාජ්‍ය ලිඛිතය විසින් පැහැදිලි ලෙසින් විධායක බලය රජය වෙත පවරන අතර, එහි නායකයා අග්‍රාමාත්‍යවරයා වන හෙයිනි.